27. ΒΑΣΙΛΙΚΟΝ ΔΙΑΤΑΓΜΑ της 14 Αυγ./8 Σεπτ. 1951 Περί ορισμού χρόνου προς καταρτισμόν των οριστικών εκλογικών καταλόγων των αναγνωριζομένων νέων δήμων ή κοινοτήτων. Έχοντες υπ’ όψιν το άρθρον 158 παρ. 1 του Κώδικος της περί δήμων και κοινοτήτων Νομοθεσίας και την υπ’ αριθμόν 541 της 2 Αυγ. 1951 γνωμοδότησιν του Συμβουλίου της Επικρατείας, προτάσει του Ημετέρου επί των Εσωτερικών Υπουργού, απεφασίσαμεν και διατάσσομεν: Άρθρον μόνον.-1.Εντός προθεσμίας τριών μηνών από της εγκαταστάσεως του δημοτικού ή κοινοτικού συμβουλίου εν εκάστω των αναγνωρισθέντων και των αναγνωριζομένων εκάστοτε νέων δήμων ή κοινοτήτων, συνέρχεται η εν παράγρ. 1 και 2 του άρθρ. 158 του κώδικος της περί δήμων και κοινοτήτων Νομοθεσίας οριζομένη Επιτροπή προς καταρτισμόν των οριστικών εκλογικών καταλόγων τούτων. 2.Εντός μηνός από της δημοσιεύσεως του παρόντος θέλει συνέλθει η ως άνω Επιτροπή προς καταρτισμόν των οριστικών εκλογικών καταλόγων των μέχρι των εκλογών δημοτικών και κοινοτικών αρχών της 15 Απρ. 1951 αναγνωρισθέντων νέων δήμων και κοινοτήτων. Ο επί των Εσωτερικών Υπουργός θέλει δημοσιεύσει και εκτελέσει το παρόν Δ/μα. 